Si Zyrus naimbitaran man tanganing magperporm para sa Sentenaryong Anibersaryo kan Feyenoord sa Netherlands na ginibo kan Setyembre 26 kan parehong taon, asin kinanta kaini an anthem kan koponan, an Youll Never Walk Alone sa atubang kan mga paradalan na maabot sa 50,000 mga panatiko nin putbol. Bilang sarong bisita, siya nagkanta man sa Dreams Come True episode kan The Oprah Winfrey Show kan Setyembre 9, si Oprah pinangaranan si Zyrus nilang The Most Talented Girl in the World. Matapos magkanta kan My Heart Will Go On ni Celine Dion kaiba si David Foster na nagpipyano, si Zyrus nabigla kan magluwas si Celine Dion sa paagi kan satellite, sa imbitasyon ni Oprah, asin inimbitaran si Pempengco tanganing magkanta sa sarong espesyal na tambalan sa Madison Square Garden kan New York City bilang parte kan Taking Chances Tour ni Dion. An ipronomesang tambalan nangyari kan Setyembre 15, mantang idinidekar an Because You Loved Me sa ina ni Pempengco. Nakakua nin mga paumaw gikan sa New York Post asin The New York Times an saiyang pagkanta, asin ini naitampok sa Setyembre 19 episode kan The Oprah Winfrey Show. Zyrus would then perform at the Andre Agassi Grand Slam for Children Benefit Concert at the Wynn Las Vegas casino resort. Kan Nobyembre, si Pempengco asin David Foster nagluwas sa Good Morning America tanganing ipromotir an tribute album ni Foster na Hitman: David Foster and Friends, kabali an The Bodyguard medley asin I Will Survive.